અમદાવાદ શહેર માં ફરીથી મોટાપાયે કોલ સેન્ટર શરૂ થઈ ગયા છે. જેમા હવે કોલ સેન્ટર ના સંચાલકો મોટા પાયે નહિ પણ નાનાપાયે ફ્લેટ ભાડે રાખીને કોલ સેન્ટર ચલાવી રહ્યા છે. અમદાવાદ ના ડીસીપી ઝોન 5 ના અધિકારીઓનર બાતમી મળી હતી કે નિકોલ અમરજવાન ચાર રસ્તા પાસે આવેલા દિવ્ય જીવન સ્માર્ટ હોમ નામના ફ્લેટમાં કોલ સેન્ટર ચાલી રહ્યું છે જ્યાંથી સોફ્ટવેર દ્વારા અમેરિકામાં કોલ કરીને વિદેશી લોકો પાસેથી નાણાં પડાવવા માં આવે.છે. આ બાતમીને આધારે આજે વહેલી સવારે પીએસઆઇ એમ એચ યાદવ અને તેમના સ્ટાફ દ્વારા દરોડો પાડવામાં આવ્યો હતો. જેમાં તપાસ કરતા પોલીસે મકાનના મલિક કરણ ભટ્ટ (ઉ.વ.22) , લાલનસિંહ ચૌહાણ (ઉ.વ.24) રહે. હીરાવાડી બાપુનગર, કૈલાસ જીનાગલ (ઉ.વ.25) અને રાહુલ કોરી નામના યુવકોની ધરપકડ કરી હતી.